# name
Ressenya: Crónica del gran encierro: Pensando el Perú en tiempos de pandemia. Lima: Instituto de Estudios Peruanos

# metadata.dc.description.abstract[].value
“Crónica del Gran Encierro” recull textos breus que reflexionen sobre els efectes socials de la pandèmia al Perú. El llibre inclou les aportacions de vint-i-cinc investigadors i investigadores de l’Institut d’Estudis Peruans (IEP) provinents de l’antropologia, l’economia, la politologia, entre altres disciplines. L’editor del text és l’historiador Raúl Asensio, qui destaca per les seves investigacions sobre desenvolupament rural, relacions de gènere, polítiques científiques o patrimoni cultural. L’obra, en format electrònic i d’accés obert, s’estructura en dues parts. En la primera s’hi troba una recopilació d’articles i columnes d’opinió, publicats a la premsa i en altres mitjans electrònics, que es presenten de forma cronològica i que, en un context de canvi constant, ens permeten copsar alguns dels esdeveniments emmarcats en els primers dos mesos de pandèmia. La segona recull textos inèdits que s’aventuren a fer un balanç (preliminar) dels efectes i conseqüències d’una crisi sanitària que destacava per haver colpejat especialment el Perú. I és que en el moment de la publicació, tal com s’indica a la presentació del monogràfic, Perú era el segon país amb més contagis de l’Amèrica Llatina.

# metadata.dc.relation.ispartof[].value
Quaderns-e de l'Institut Català d'Antropologia, 2021, vol. 37, num.1, p. 185-187

# metadata.dc.source[].value
Articles publicats en revistes (Treball Social)

# metadata.dc.title[].value
Ressenya: Crónica del gran encierro: Pensando el Perú en tiempos de pandemia. Lima: Instituto de Estudios Peruanos